pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯสั่งตรวจสอบห้องเย็นสต๊อกเนื้อหมูต่อเนื่อง อายัด 1.07 ล้านกิโลกรัม เนื้อหมูราคาขยับลงเหตุห้องเย็นเร่งปล่อยของ
วันอาทิตย์ที่ 6 กุมภาพันธ์ 2565
นายกฯสั่งตรวจสอบห้องเย็นสต๊อกเนื้อหมูต่อเนื่อง อายัด 1.07 ล้านกิโลกรัม เนื้อหมูราคาขยับลงเหตุห้องเย็นเร่งปล่อยของ
รองโฆษกรัฐบาลเผย นายกฯ สั่งตรวจสอบห้องเย็นสต๊อกเนื้อหมูต่อเนื่อง อายัด 1.07 ล้านกิโลกรัม เนื้อหมูราคาขยับลงเหตุห้องเย็นเร่งปล่อยของ
วันนี้(6ก.พ.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าตามนโยบายนายกรัฐมนตรีที่ให้ตรวจสอบสต๊อกห้องเย็นทั่วประเทศเพื่อป้องกันกันการกักตุนเนื้อสุกรและให้ดําเนินการบังคับใช้กฎหมายอย่างเคร่งครัดนั้นนายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้สั่งการให้กรมปศุสัตว์ร่วมกับหน่วยงานเครือข่าย เจ้าหน้าที่ตํารวจเจ้าหน้าที่ฝ่ายปกครองจังหวัดและเจ้าหน้าที่พาณิชย์จังหวัดสนธิกําลังเร่งตรวจสอบห้องเย็นมาอย่างต่อเนื่องโดยนับตั้งแต่วันที่20ม.ค. - 4ก.พ. 65ได้ดําเนินการตรวจห้องเย็นสินค้าปศุสัตว์แล้ว1,303แห่งตรวจพบเนื้อสุกรรวม24.48ล้านกิโลกรัมการตรวจสอบดังกล่าวส่งผลให้ห้องเย็นเข้มงวดในการรับฝากสินค้าผู้ประกอบการนําเนื้อหมูมาจําหน่ายตามปกติราคาเนื้อสุกรจึงเริ่มปรับตัวลดลง
ในเบื้องต้นทางกรมปศุสัตว์ได้ฟ้องร้องดําเนินคดีแล้วกับ8บริษัทผู้เกี่ยวข้อง17รายภายใต้พ.ร.บโรคระบาดพ.ศ.2558และพ.ร.บ.ควบคุมการฆ่าสัตว์เพื่อการจําหน่ายเนื้อสัตว์พ.ศ.2559รวมจํานวนเนื้อสุกรที่ถูกอายัดทั้งหมด1.07ล้านกิโลกรัมโดยรวมกรณีล่าสุดห้องเย็นในจ.นครปฐมที่พบเนื้อและชิ้นส่วนสุกรแช่แข็งจํานวน1.04ล้านกิโลกรัมขณะที่หน่วยงานอื่นที่เกี่ยวข้องก็จะได้ดําเนินการใช้กฏหมายต่อผู้กระทําความผิดต่อไปด้วย
นางสาวรัชดากล่าวด้วยว่าจากข้อสั่งการนายกรัฐมนตรีให้หน่วยงานเครือข่ายเข้มงวดตรวจสต๊อกเนื่อสุกรในห้องเย็นทั่วประเทศและต้องดําเนินการบังคับใช้กฎหมายอย่างเคร่งครัดทําให้ห้องเย็นทุกแห่งมีการเข้มงวดในการรับฝากสินค้าบริษัทผู้ฝากไม่กล้ากักตุนเนื้อสุกรเพื่อโกยกําไรและนําเนื้อสุกรออกมาจําหน่ายตามปกติส่งผลให้ราคาหมูหน้าฟาร์มขณะนี้ปรับลดลงโดยกรมปศุสัตว์รายงานว่าล่าสุดราคาขยับลงมาที่100-104บาทต่อกิโลกรัมราคาค้าส่งห้างขายปลีกลดลงมาที่160-166บาทต่อกิโลกรัมและราคาขายปลีกสําหรับผู้บริโภคลงมาที่198-208บาทต่อกิโลกรัมหากประชาชนพบเห็นการกระทําผิดด้านปศุสัตว์สามารถแจ้งเบาะแสได้ที่สายด่วนกรมปศุสัตว์063-225 -6888ตลอด24ชั่วโมง
-------
รัฐบาลไทย-ข่าวทำเนียบรัฐบาล-กระทรวงต่าง ๆ ขานรับข้อสั่งการนายกรัฐมนตรี ตั้งศูนย์ต่อต้านข่าวปลอมประจำกระทรวงฯ เร่งชี้แจงข้อมูลที่ถูกต้อง ดำเนินคดีกับบุคคลที่จงใจเผยแพร่ข่าวบิดเบือนหรือข้อมูลเท็จ
วันอาทิตย์ที่ 20 มิถุนายน 2564
กระทรวงต่าง ๆ ขานรับข้อสั่งการนายกรัฐมนตรี ตั้งศูนย์ต่อต้านข่าวปลอมประจํากระทรวงฯ เร่งชี้แจงข้อมูลที่ถูกต้อง ดําเนินคดีกับบุคคลที่จงใจเผยแพร่ข่าวบิดเบือนหรือข้อมูลเท็จ
กระทรวงต่าง ๆ ขานรับข้อสั่งการนายกรัฐมนตรี ตั้งศูนย์ต่อต้านข่าวปลอมประจํากระทรวงฯ เร่งชี้แจงข้อมูลที่ถูกต้อง ดําเนินคดีกับบุคคลที่จงใจเผยแพร่ข่าวบิดเบือนหรือข้อมูลเท็จ
วันที่ 20 มิถุนายน 2564 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกส่วนราชการจัดตั้งศูนย์ต่อต้านข่าวปลอม/ข่าวบิดเบือน หรือ ศูนย์ต่อต้าน Fake News ประจํากระทรวงเพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที ซึ่งขณะนี้หลายกระทรวงได้จัดตั้งศูนย์ต่อต้านข่าวปลอม/ข่าวบิดเบือนประจํากระทรวงแล้ว อาทิ กระทรวงการอุดมศึกษา วิทยาศาสตร์ วิจัยและนวัตกรรม กระทรวงอุตสาหกรรม กระทรวงกลาโหม กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม เป็นต้น ขณะที่บางกระทรวง แม้ไม่มีการจัดตั้งศูนย์ต่อต้านข่าวปลอมแต่มีภารกิจงานรองรับ ทําหน้าที่ในการติดตามตรวจสอบและชี้แจง รวมทั้งทําหน้าที่ประสานศูนย์ต่อต้านข่าวปลอมแห่งชาติด้วย อาทิ กระทรวงสาธารณสุข กระทรวงการคลัง กระทรวงการต่างประเทศ กระทรวงคมนาคม กระทรวงพลังงาน กระทรวงแรงงาน กระทรวงศึกษาธิการ นอกจากนี้ กรมประชาสัมพันธ์ ยังมีการชี้แจงเกี่ยวกับข่าวปลอมเป็นประจําผ่านเว็บไซต์/เฟซบุ๊ก “ข่าวจริงประเทศไทย” อีกด้วย
โฆษกประจําสํานักนายกรัฐมนตรียังกล่าวถึงเจตนารมณ์ของนายกรัฐมนตรีที่สั่งการให้ทุกส่วนราชการจัดตั้งศูนย์ต่อต้านข่าวปลอม/ข่าวบิดเบือนว่า นายกรัฐมนตรีห่วงใยข้อมูลข่าวสารที่เผยแพร่ในหลายช่องทางที่สร้างความเข้าใจที่คลาดเคลื่อนให้ประชาชน โดยเฉพาะอย่างยิ่งในช่วงสถานการณ์การแพร่ระบาดของโรคโควิด-19 ซึ่งที่ผ่านมาพบว่ามีผู้มีเจตนาไม่หวังดีเผยแพร่ข้อมูลข่าวสารอันเป็นเท็จ หรือที่คลาดเคลื่อนจากความเป็นจริงผ่านสื่อออนไลน์เป็นจํานวนมาก ทําให้ประชาชนผู้ติดตามข่าวสารเกิดความเข้าใจผิด เกิดความสับสน จึงอยากให้ทุกส่วนราชการช่วยกันตรวจสอบข่าวปลอมที่เกี่ยวข้องกับหน่วยงานตนเอง สกัดกั้นข่าวปลอม เร่งชี้แจงให้ข้อมูลที่ถูกต้องให้ประชาชนได้รับทราบอย่างรวดเร็ว ขณะเดียวกันแต่ละหน่วยงานราชการก็จะดําเนินการทางกฎหมายกับบุคคลที่จงใจเผยแพร่ข่าวบิดเบือนหรือข้อมูลเท็จสร้างความตื่นตระหนกแก่สังคมอย่างเด็ดขาด โดยไม่ต้องรอให้กระทรวงดิจิทัลเพื่อเศรษฐกิจและสังคมดําเนินการแต่ฝ่ายเดียว
รัฐบาลไทย-ข่าวทำเนียบรัฐบาล-ดีอีเอส ร่วมพิธีทำบุญตักบาตร – วางพานพุ่มดอกไม้-พิธีถวายบังคม เนื่องในวันคล้ายวันพระบรมราชสมภพ ร.9 วันชาติ และวันพ่อแห่งชาติ 5 ธ.ค.64
วันอาทิตย์ที่ 5 ธันวาคม 2564
ดีอีเอส ร่วมพิธีทําบุญตักบาตร – วางพานพุ่มดอกไม้-พิธีถวายบังคม เนื่องในวันคล้ายวันพระบรมราชสมภพ ร.9 วันชาติ และวันพ่อแห่งชาติ 5 ธ.ค.64
ดีอีเอส ร่วมพิธีทําบุญตักบาตร – วางพานพุ่มดอกไม้-พิธีถวายบังคม เนื่องในวันคล้ายวันพระบรมราชสมภพ ร.9 วันชาติ และวันพ่อแห่งชาติ 5 ธ.ค.64
เมื่อวันที่5ธันวาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมนางสาวชมภารีชมภูรัตน์ผู้ช่วยปลัดกระทรวงดิจิทัลเพื่อเศรษฐกิจและสังคมและพนักงานราชการประจํากระทรวงดิจิทัลฯเดินทางร่วมพิธีทําบุญตักบาตรพระสงฆ์จํานวน89รูปจากนั้นปลัดกระทรวงดิจิทัลฯร่วมพิธีวางพานพุ่มดอกไม้และพิธีถวายบังคมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2564 ณท้องสนามหลวงเพื่อแสดงความจงรักภักดีและน้อมรําลึกในพระมหากรุณาธิคุณอันหาสุดมิได้
**************
รัฐบาลไทย-ข่าวทำเนียบรัฐบาล-รมต.อนุชา สั่งการ พศ. ตรวจสอบด่วน กรณีพระวัดดวงแขพร้อมเจ้าหน้าที่ติดโควิด เบื้องต้นให้งดเดินบาตร หวั่นแพร่เชื้อประชาชน
วันเสาร์ที่ 14 สิงหาคม 2564
รมต.อนุชา สั่งการ พศ. ตรวจสอบด่วน กรณีพระวัดดวงแขพร้อมเจ้าหน้าที่ติดโควิด เบื้องต้นให้งดเดินบาตร หวั่นแพร่เชื้อประชาชน
นายอนุชา นาคาศัย รัฐมนตรีประจําสํานักนายกรัฐมนตรี สั่งการ พศ. ตรวจสอบด่วน กรณีพระวัดดวงแขพร้อมเจ้าหน้าที่ติดโควิด เบื้องต้นให้งดเดินบาตร หวั่นแพร่เชื้อประชาชน
วันนี้ (14 ส.ค.64) จากกรณีที่มีกระแสข่าวการร้องเรียนของประชาชนที่อาศัยในชุมชนวัดดวงแขแขวงรองเมืองเขตปทุมวันกทม.ว่าพระวัดดวงแขติดโควิด-19แต่ยังคงออกเดินบิณฑบาตในช่วงเช้าทุกวันสร้างความวิตกกังวลแกประชาชนในพื้นที่ใกล้เคียงและพุทธศาสนิกชนที่รอใส่บาตรกลัวจะเป็นสาเหตุของการแพร่เชื้อโควิด-19ในชุมชนและส่งผลกระทบวงกว้าง
เบื้องต้นนายอนุชานาคาศัยรัฐมนตรีประจําสํานักนายกรัฐมนตรีได้สั่งการสํานักงานพระพุทธศาสนาแห่งชาติ(พศ.)เร่งติดตามสถานการณ์และให้ความช่วยเหลืออย่างใกล้ชิดโดยพศ.ได้ประสานสํานักอนามัยเข้าตรวจหาเชื้อพระสงฆ์เจ้าหน้าที่และผู้ใกล้ชิดทั้งหมดภายในวัดโดยมีพระสงฆ์จําวัดจํานวน38รูปทุกรูปได้รับถวายวัคซีนยกเว้นเจ้าอาวาสและผู้ช่วยเจ้าอาวาส2รูปเนื่องจากชราภาพ
จากการตรวจหาเชื้อพบพระสงฆ์ติดเชื้อโควิด-19จํานวน11รูป เจ้าหน้าที่พร้อมครอบครัวติดเชื้อ6คนโดยได้ทําการแยกกักตัวผู้ที่ติดเชื้อออกจากผู้อื่นแล้วและขอความร่วมมือห้ามพระสงฆ์ออกบิณฑบาตจนกว่าจะรักษาตัวผู้ติดเชื้อในวัดหายเป็นปรกตินอกจากนี้ทางวัดได้จัดตั้งศูนย์พักคอยเพื่อเป็นจุดรองรับผู้ติดเชื้อโควิดในชุมชนอีกด้วยซึ่งทางพศ.ได้นําเครื่องอุปโภคบริโภคจําเป็นถวายแด่ทางวัดเพื่อใช้ในช่วงที่ไม่สามารถออกบิณฑบาตได้ และช่วยเหลือประชาชนที่มารักษาตัวในศูนย์พักคอยของทางวัด
รัฐมนตรีประจําสํานักนายกรัฐมนตรีกล่าวว่าพระสงฆ์และเจ้าหน้าที่ภายในวัดเป็นส่วนที่ใกล้ชิดประชาชนในทุกชุมชนเพราะวัดเป็นศูนย์กลางชุมชนเป็นจุดศูนย์รวมของพุทธศาสนิกชนรัฐบาลได้ดําเนินการถวายวัคซีนพระสงฆ์อย่างต่อเนื่องทุกพื้นที่ทั่วประเทศและได้ขอความร่วมมือทุกวัดงดการจัดกิจกรรมที่มีการรวมกลุ่มคนหมู่มากเพื่อป้องกันการแพร่ระบาดโควิด-19แม้หลายวัดที่ยังคงมีพระสงฆ์ออกบิณฑบาตตามกิจวัตรทางพระพุทธศาสนาจึงขอความร่วมมือพระสงฆ์และประชาชนปฏิบัติตามมาตรการควบคุมโรคติดต่อระหว่างการใส่บาตรอย่างเคร่งครัดเช่นสวมใส่หน้ากากอนามัยตลอดเวลาของถวายพระต้องอยู่ในบรรจุภัณฑ์แบบปิดมีการเว้นระยะห่างหรือจุดจัดวางของถวายสวมใส่ถุงมือหรือล้างมือด้วยเจลแอลกอฮอล์ทุกครั้งเมื่อใส่บาตรเป็นต้น
_______
รัฐบาลไทย-ข่าวทำเนียบรัฐบาล-ครม. ไฟเขียว ต่ออายุใบอนุญาตทำงานให้แรงงาน "กัมพูชา - ลาว - เมียนมา" ที่ครบวาระจ้างงาน 4 ปีในปี 65 ออกไปอีก 2 ปี
วันพฤหัสบดีที่ 17 มีนาคม 2565
ครม. ไฟเขียว ต่ออายุใบอนุญาตทํางานให้แรงงาน "กัมพูชา - ลาว - เมียนมา" ที่ครบวาระจ้างงาน 4 ปีในปี 65 ออกไปอีก 2 ปี
.....
ที่ประชุม ครม. (15 มี.ค. 65) มีมติเห็นชอบให้แรงงานต่างด้าว 3 สัญชาติ (กัมพูชา ลาว และเมียนมา) ที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ภายใต้ข้อตกลงว่าด้วยการจ้างงาน (Agreement) ในปี 61 และมีวาระการจ้างงานครบ 4 ปีในปีนี้ (1 ม.ค. 65 - 31 ธ.ค. 65) นั้น
.
สามารถดําเนินการขออนุญาตทํางานหรือขอต่ออายุใบทํางาน และขอรับการตรวจอนุญาตให้อยู่เป็นการชั่วคราวต่อไปได้อีก "ไม่เกิน 2 ปี" โดยไม่ต้องเดินทางกลับออกไป
.
มาตรการดังกล่าวจะส่งผลให้ภาคธุรกิจและเศรษฐกิจของประเทศไทย สามารถขับเคลื่อนต่อไปได้ รวมทั้งเป็นการป้องกันการแพร่ระบาดของโรคโควิด-19 ระลอกใหม่ที่อาจเกิดขึ้น
.
ปัจจุบันมีแรงงานต่างด้าวภายใต้ MOU จํานวน 106,580 คน แบ่งเป็นสัญชาติกัมพูชา 26,840 คน ลาว 25,504 คน และเมียนมา 54,236 คน โดยทางการของประเทศกัมพูชา ลาวและเมียนมา ได้มีหนังสือเห็นชอบกับมาตรการดังกล่าวแล้ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ดำเนินการขุดสระเสร็จแล้วกว่า 14,167 บ่อ พร้อมจัดการอบรม และสนับสนุนปัจจัยการผลิตต่างๆ อย่างเต็มกำลัง
วันเสาร์ที่ 7 สิงหาคม 2564
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ดําเนินการขุดสระเสร็จแล้วกว่า 14,167 บ่อ พร้อมจัดการอบรม และสนับสนุนปัจจัยการผลิตต่างๆ อย่างเต็มกําลัง
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ดําเนินการขุดสระเสร็จแล้วกว่า 14,167 บ่อ พร้อมจัดการอบรม และสนับสนุนปัจจัยการผลิตต่างๆ อย่างเต็มกําลัง
7 ส.ค. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยผลการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ว่า โครงการ 1 ตําบลฯ มีเกษตรกรเข้าร่วม 29,197 ราย และมีการจ้างแรงงานกว่า 13,950 ราย ซึ่งกระทรวงเกษตรและสหกรณ์ได้ดําเนินการอบรมให้ความรู้เกษรกรในเวทีที่ 1 แล้วเสร็จ 22,378 ราย อยู่ระหว่างการอบรม 4,758 ราย การอบรมในเวทีที่ 2 อบรมแล้วเสร็จ 5,239 ราย อยู่ระหว่างการอบรม 22,187 ราย การอบรมเวทีที่ 3 อบรมแล้วเสร็จ 4,479 ราย อยู่ระหว่างการอบรม 22,796 ราย และเวทีที่ 4 อบรมแล้วเสร็จ 2,558 ราย อยู่ระหว่างการอบรม 24,718 ราย (ข้อมูล ณ วันที่ 16 กรกฏาคม 2564)
สําหรับในส่วนของการขุดสระกักเก็บน้ําให้กับเกษตรกรที่เข้าร่วมโครงการฯ ในรอบที่ 1 ขุดเสร็จแล้ว 12,474 ราย อยู่ระหว่างดําเนินการขุด 5,144 ราย และในรอบที่ 2 ขุดเสร็จแล้ว 1,693 ราย อยู่ระหว่างดําเนินการขุด 9,826 ราย (ข้อมูล ณ วันที่ 27 กรกฏาคม 2564) นอกจากนี้ การสนับสนุนปัจจัยการผลิตให้กับเกษตรกรที่เข้าร่วมโครงการฯ กรมพัฒนาที่ดิน อยู่ระหว่างดําเนินการสนับสนุนวัสดุปรับปรุงบํารุงดินแก่เกษตรกร กรมประมง อยู่ระหว่างดําเนินการสนับสนุนพันธ์ปลากินพืช และอาหารสัตว์น้ํา โดยการส่งมอบในงวดที่ 1 ครั้งที่ 1 ได้ดําเนินการในพื้นที่ 20 จังหวัด ให้กับเกษตรกร 1,168 ราย
นอกจากนี้ ตามที่ผู้บริหารกระทรวงเกษตรและสหกรณ์ มีนโยบายให้เกษตรกรผู้เข้าร่วมโครงการ 1 ตําบล 1 กลุ่มเกษตรทฤษฎีใหม่ ได้ปลูกไม้ใช้สอยและไม้ยืนต้น ตามแนวทางของการปลูกป่า 3 อย่าง ประโยชน์ 4 อย่าง ในพื้นที่ที่เข้าร่วมโครงการฯ สําหรับจังหวัดพังงา นางอมรรัตน์ กาวชู เกษตรและสหกรณ์จังหวัดพังงา ได้ขอความอนุเคราะห์การสนับสนุนจากหัวหน้าสถานีเพาะชํากล้าไม้จังหวัดพังงา ให้การสนับสนุนพันธุ์ไม้ใช้สอยและไม้ยืนต้น แก่เกษตรกรผู้เข้าร่วมโครงการฯ รายละ 200 ต้น ประกอบด้วย ตะเคียนทอง ยางนา มะฮอกกานี กฤษณา สักทอง ไผ่ลวก เป็นต้น เพื่อนําไปปลูกในแปลงที่เข้าร่วมโครงการ ซึงขณะนี้ เกษตรกรบางส่วนที่ขุดสระเสร็จแล้ว เริ่มมีการปลูกไม้ใช้สอยดังกล่าวเรียบร้อยแล้ว
รัฐบาลไทย-ข่าวทำเนียบรัฐบาล-ดีอีเอส กำหนดทิศทางการดำเนินงานกองทุนดีอี ปี 2566 ใช้เทคโนโลยีดิจิทัลนำสู่กองทุนชั้นนำ มุ่งพัฒนาเศรษฐกิจ สังคมไทย
วันอังคารที่ 26 กรกฎาคม 2565
ดีอีเอส กําหนดทิศทางการดําเนินงานกองทุนดีอี ปี 2566 ใช้เทคโนโลยีดิจิทัลนําสู่กองทุนชั้นนํา มุ่งพัฒนาเศรษฐกิจ สังคมไทย
ดีอีเอส กําหนดทิศทางการดําเนินงานกองทุนดีอี ปี 2566 ใช้เทคโนโลยีดิจิทัลนําสู่กองทุนชั้นนํา มุ่งพัฒนาเศรษฐกิจ สังคมไทย
เมื่อวันที่25กรกฎาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมด้วยนางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติและกรรมการผู้ทรงคุณวุฒิเข้าร่วมประชุมการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคมครั้งที่3/2565 (กองทุนดีอี) โดยมีพลเอกประวิตรวงษ์สุวรรณรองนายกรัฐมนตรีเป็นประธานฯ   การประชุมในครั้งนี้คณะกรรมการบริหารกองทุนดีอีได้รับทราบผลการดําเนินงานของกองทุนฯซึ่งสามารถดําเนินการได้ตามแผนที่วางไว้มีโครงการที่ได้รับทุนไปตั้งแต่ปีงบประมาณพ.ศ. 2562 ถึงปัจจุบันสามารถเบิกจ่ายเงินไปแล้วเกือบ100เปอร์เซ็นต์อีกทั้งร่วมกันพิจารณาและให้ความเห็นชอบแผนปฏิบัติการระยะยาว(พ.ศ. 2566 – 2570)และร่วมกันกําหนด(ร่าง)กรอบนโยบายการให้ทุนประจําปีงบประมาณพ.ศ. 2566ใน7ด้านได้แก่Digital Manpower : “การศึกษากับคนรุ่นใหม่ในยุคดิจิทัล”, Digital Government & Infrastructure : “รัฐบาลดิจิทัล”, Digital Agriculture : “เกษตรเชิงรุกด้วยนวัตกรรมดิจิทัล” Digital Technology : “เทคโนโลยีดิจิทัลในโลกอนาคต” , Digital Health : “เทคโนโลยีสุขภาพ”,Digital Security : “ความปลอดภัยในโลกดิจิทัล”,Digital Environment : “ดิจิทัลรักษ์สิ่งแวดล้อม”นอกจากนี้กองทุนดีอีอยู่ระหว่างกระบวนการพิจารณาโครงการที่เสนอขอรับทุนประจําปีงบประมาณพ.ศ. 2565ภายใต้กรอบวงเงิน2,500ล้านบาทซึ่งหลังจากปิดรับข้อเสนอมีผู้ยื่นเข้ามากว่า600โครงการล้วนแล้วแต่เป็นโครงการที่น่าสนใจและเป็นประโยชน์
*************
รัฐบาลไทย-ข่าวทำเนียบรัฐบาล-นายก ห่วงแรงงานไทยในต่างแดน รมว.สุชาติ ส่ง‘โฆษก’นำทีมเยี่ยมให้กำลังใจ รุกขยายตลาดถึงเมืองดูไบ
วันพุธที่ 30 มีนาคม 2565
นายก ห่วงแรงงานไทยในต่างแดน รมว.สุชาติ ส่ง‘โฆษก’นําทีมเยี่ยมให้กําลังใจ รุกขยายตลาดถึงเมืองดูไบ
...
เมื่อวันที่ 30 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เป็นหัวหน้าคณะทีมไทยแลนด์ พร้อมด้วย นายไพโรจน์ โชติกเสถียร อธิบดีกรมการจัดหางาน และคณะ ตรวจเยี่ยมพบปะให้กําลังใจแรงงานไทยที่ทํางานในสถานประกอบการ ณ โรงแรม Centara Mirage Beach Resort,Dubai สหรัฐอาหรับเอมิเรตส์ สําหรับโรงแรมแห่งนี้มีแรงงานไทยทํางานอยู่จํานวน 59 คน ในหลายตําแหน่ง เช่น Front Office Waiter/Waitress HR Spa Therapist ฯลฯ ทั้งนี้ ฝ่ายแรงงานประจําสถานเอกอัครราชทูต ณ กรุงอาบูดาบี ได้พบปะสถานประกอบการเพื่อขยายตลาดแรงงาน พบว่า ปัจจุบันโรงแรมดังกล่าวมีความต้องการที่จะรับสมัครแรงงานไทย จํานวน 25 คน โดยวิธีจ้างตรงในตําแหน่งต่าง ๆ ได้แก่ Waiter/Waitress 14 อัตรา เงินเดือน 1,350 ดีแรห์ม Restaurant Supervisor 2 อัตรา เงินเดือน 2,500 ดีแรห์ม Bartender 2 อัตรา เงินเดือน 1,800 – 1,900 ดีแรห์มCommis 1 /Commis 2 /Commis 3 อย่างละ 1-2 อัตรา เงินเดือน 1,800/1,600/1,400 ดีแรห์ม ตามลําดับคุณสมบัติ มีประสบการณ์ในการทํางานที่เกี่ยวข้อง 1-2 ปี มีใจรักงานบริการ สามารถทํางานภายใต้ความกดดันได้ ผู้สนใจส่ง Resume และรูปถ่าย ผ่าน Email : jamornpansi@chr.co.th หรือ careercdd@outlook.com ซึ่งแรงงานจะได้รับสิทธิประโยชน์อื่น ๆ ได้แก่ ที่พัก อาหาร รถรับส่งฟรี เป็นไปตามกฎหมายแรงงานของยูเออีอีกด้วย
“การเดินทางมาราชการประเทศสหรัฐอาหรับเอมิเรตส์ในครั้งนี้ ท่านสุชาติ รัฐมนตรีว่าการกระทรวงแรงงาน มีภารกิจเข้าร่วมประชุม World Government Summit ครั้งที่ 8 กับคณะของท่านสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ที่เป็นหัวหน้าคณะผู้แทนไทย จึงได้มอบหมายให้ดิฉันมาพบปะพูดคุยกับแรงงานไทยที่จากบ้านมาทํางานต่างแดน สอบถามสารทุกข์สุกดิบ พร้อมส่งกําลังใจและความห่วงใยจากท่านนายกรัฐมนตรี พล.อ.ประยุทธ์ จันทร์โอชา ท่านรองนายกรัฐมนตรี พล.อ.ประวิตร วงษ์สุวรรณ และท่านสุชาติ ชมกลิ่น รัฐมนตรีว่าการกระทรวงแรงงาน รวมถึงผู้บริหารกระทรวงแรงงานทุกท่าน ที่มีความห่วงใย และกําชับมอบหมายให้มาสอบถามพูดคุยกับพี่น้องแรงงานไทยทุกคนด้วยตัวเอง”นางเธียรรัตน์ กล่าวในท้ายสุด
นายไพโรจน์ โชติกเสถียร อธิบดีกรมการจัดหางาน กล่าวว่า การจ้างงานในตําแหน่งดังกล่าวข้างต้นนายจ้างในสหรัฐอาหรับเอมิเรตส์มีความประสงค์จ้างแรงงานไทยโดยวิธีการจ้างตรง ซึ่งโรงแรม Centara Mirage Beach Resort เป็นโรงแรมแบรนด์ของคนไทยและปัจจุบันได้มีการจ้างแรงงานไทยถึงเกือบ 60 คน และทราบว่าทางโรงแรมยังแจ้งความต้องการแรงงานไทยเพิ่มอีกเกือบ 25 คน จึงเป็นโอกาสอันดีของแรงงานไทยที่จะมาทํางานในต่างประเทศกับโรงแรมแบรนด์ไทยในต่างประเทศอย่างถูกต้องตามกฎหมาย และทางท่านสุชาติ ชมกลิ่น รัฐมนตรีว่าการกระทรวงแรงงาน ได้มีการออกข่าวประชาสัมพันธ์ผ่านสื่อต่างๆ หลายช่องทางในประเทศไทย เพื่อส่งเสริมให้แรงงานไทยที่มีทักษะฝีมือได้มีโอกาสมาทํางานในต่างประเทศ
นําประสบการณ์ รายได้กลับประเทศไทยอีกด้วย
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์และอัตราการเบิกค่ารักษาโควิด 19 สิทธิข้าราชการ กรณีเข้ารับการรักษาในสถานพยาบาลเอกชน
วันพฤหัสบดีที่ 17 มีนาคม 2565
กรมบัญชีกลางออกหลักเกณฑ์และอัตราการเบิกค่ารักษาโควิด 19 สิทธิข้าราชการ กรณีเข้ารับการรักษาในสถานพยาบาลเอกชน
กรมบัญชีกลางกําหนดหลักเกณฑ์และอัตราการเบิกเงินค่ารักษาพยาบาลสถานพยาบาลของเอกชน กรณีผู้มีสิทธิหรือบุคคลในครอบครัวติดเชื้อไวรัสโคโรนา 2019 หรือโรคโควิด 19
นางสาวกุลยา ตันติเตมิท อธิบดีกรมบัญชีกลาง เปิดเผยว่า ด้วยคณะรัฐมนตรีมีมติเห็นชอบหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID - 19) กรณีติดเชื้อโรคโควิด 19 ที่แพทย์วินิจฉัยว่าเข้าเกณฑ์วิกฤตฉุกเฉิน (UCEP Plus) ตามเกณฑ์ที่สถาบันการแพทย์ฉุกเฉินแห่งชาติ (สพฉ.) ได้กําหนดแนวทางและเกณฑ์ประเมินคัดแยกระดับความฉุกเฉิน ใช้ระดับความรุนแรงของผู้ป่วย (สีแดง สีเหลือง และสีเขียว) เป็นเกณฑ์ในการพิจารณาให้เข้ารับการรักษาพยาบาลในสถานพยาบาลของเอกชน โดยให้มีผลใช้บังคับตั้งแต่วันที่ 16 มีนาคม 2565 ดังนั้น เพื่อมิให้เกิดความเหลื่อมล้ําในระบบสุขภาพ อีกทั้งสอดคล้องกับแนวทางที่ สพฉ. กําหนด กรมบัญชีกลางจึงยกเลิกหนังสือกรมบัญชีกลาง ด่วนที่สุด ที่ กค 0416.4/ว 273 ลงวันที่ 18 มิถุนายน 2563 และกําหนดหลักเกณฑ์และอัตราการเบิกเงินค่ารักษาพยาบาลสถานพยาบาลของเอกชน กรณีผู้มีสิทธิหรือบุคคลในครอบครัวติดเชื้อไวรัสโคโรนา 2019 หรือโรคโควิด 19 โดยมีสาระสําคัญ ดังนี้
กรณีได้รับการประเมินเป็นผู้ป่วยฉุกเฉินวิกฤต (สีแดงและสีเหลือง)
- สามารถเข้ารักษาได้ที่สถานพยาบาลเอกชนทุกแห่งทั่วประเทศ โดยอัตราการเบิกจ่ายเงินเป็นไปตามหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤตฯ (UCEP Plus)
- การเบิกค่ารักษาพยาบาลครอบคลุมการรักษาตั้งแต่ต้นจนสิ้นสุดการรักษา
- หากมีประกันภัย ต้องใช้สิทธิการเบิกจ่ายจากประกันภัยก่อน ส่วนที่เกินจากสิทธิจึงจะสามารถเบิกได้
กรณีได้รับการประเมินเป็นผู้ป่วยอาการเล็กน้อย (สีเขียว)
- เข้ารับการรักษา ได้เฉพาะโรงพยาบาลเอกชนที่เข้าร่วมโครงการกับสํานักงานหลักประกันสุขภาพแห่งชาติ (สปสช.) ซึ่งปัจจุบันมีจํานวน 85 แห่ง
- อัตราการเบิกจ่าย ให้เบิกได้เท่ากับอัตราของสถานพยาบาลของทางราชการ ตามที่ สปสช. กําหนด
- รูปแบบการให้บริการ ครอบคลุมทุกกรณี เช่น Hospital Hotel Isolation, Home Isolation, Community Isolation เป็นต้น
- การรักษาพยาบาลเป็นไปตามเงื่อนไขที่กระทรวงสาธารณสุขกําหนด
“การเบิกเงินค่ารักษาพยาบาล ให้สถานพยาบาลของเอกชนเป็นผู้เบิกแทนผู้มีสิทธิในระบบเบิกจ่ายตรงเท่านั้น โดยดําเนินการส่งข้อมูลผ่านระบบของ สปสช. เมื่อกรมบัญชีกลางได้รับข้อมูลจึงจะจ่ายเงินให้สถานพยาบาลของเอกชน ภายใน 15 วัน ทั้งนี้ ให้มีผลใช้บังคับตั้งแต่วันที่ 16 มีนาคม 2565 เป็นต้นไป โดยสามารถศึกษารายละเอียดเพิ่มเติมได้ ตามหนังสือกรมบัญชีกลาง ด่วนที่สุด ที่ กค 0416.4/ว 213 ลงวันที่ 16 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ครม. ไฟเขียว! แก้ไขกฎหมาย กยศ. หนุนให้ทุนการศึกษาแทนการให้กู้ยืม "สาขาที่ขาดแคลน - มุ่งส่งเสริมเป็นพิเศษ"
วันพฤหัสบดีที่ 23 ธันวาคม 2564
ครม. ไฟเขียว! แก้ไขกฎหมาย กยศ. หนุนให้ทุนการศึกษาแทนการให้กู้ยืม "สาขาที่ขาดแคลน - มุ่งส่งเสริมเป็นพิเศษ"
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า ครม. มีมติเห็นชอบร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. ....
.
สาระสําคัญเป็นการแก้ไขเพิ่มเติมพระราชบัญญัติกองทุนเงินให้กู้ยืมเพื่อการศึกษา (กยศ.) โดยกําหนดให้คณะกรรมการ กยศ. อาจให้ทุนการศึกษาแทนการให้กู้ยืมเพื่อการศึกษาได้ ในกรณีสาขาวิชาขาดแคลนหรือสาขาวิชาที่กองทุนมุ่งส่งเสริมเป็นพิเศษ
.
รวมทั้งแก้ไขเพิ่มเติมบทบัญญัติต่าง ๆ ไม่ว่าจะเป็น หน้าที่และอํานาจของคณะกรรมการ กยศ. การให้กู้ยืมเพื่อการศึกษา และการชําระเงินคืน กยศ.
.
ข้อดี คือ เป็นการช่วยขยายโอกาสในการเข้าถึงเงินกู้ยืมเพื่อการศึกษาให้แก่นักเรียน/นักศึกษาที่ขาดแคลนทุนทรัพย์ และปรับเปลี่ยนการดําเนินงานของกองทุนให้กู้ยืมเพื่อการศึกษามีความคล่องตัวยิ่งขึ้น รวมทั้งยังจะมีกลไกให้ผู้กู้ยืมสามารถชําระเงินคืนกองทุนได้มากขึ้น
.
อ่านเพิ่มเติม คลิกhttps://www.thaigov.go.th/news/contents/details/49729
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไขข้อข้องใจ สมัคร “ประกันสังคม ม.40” เสียสิทธิ 'บัตรทอง - บัตรสวัสดิการแห่งรัฐ’ หรือไม่❓
วันพฤหัสบดีที่ 22 กรกฎาคม 2564
ไขข้อข้องใจ สมัคร “ประกันสังคม ม.40” เสียสิทธิ 'บัตรทอง - บัตรสวัสดิการแห่งรัฐ’ หรือไม่❓
....
หลังจากมีผู้ประกอบอาชีพอิสระสนใจสมัครเป็น 'ผู้ประกันตนมาตรา 40' จํานวนมาก แต่หลายคนยังคงสงสัยว่า หากสมัครแล้วจะเสียโอกาสในการใช้สิทธิ ‘บัตรทอง’ และ 'บัตรสวัสดิการแห่งรัฐ' หรือไม่
.
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะทำงานจัดทำสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม
วันศุกร์ที่ 18 มิถุนายน 2564
ปลัด วธ. เป็นประธานการประชุมคณะทํางานจัดทําสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม
การประชุมคณะทํางานจัดทําสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม
วันที่ ๑๘ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทํางานจัดทําสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม โดยมี นางนนทพร พรประยุทธ วันงาม ที่ปรึกษากระทรวงวัฒนธรรม นายชัยพล สุขเอี่ยม ผู้ตรวจราชการกระทรวง​วัฒนธรรม ผู้บริหาร และเจ้าหน้าที่ที่เกี่ยวข้อง เข้าร่วม ณ ห้องประชุมชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย สป.1011 จังหวัดสมุทรปราการ สนับสนุนเศรษฐกิจภาคตะวันออก (EEC) รองรับการขยายตัวของพื้นที่ในอนาคต คาดก่อสร้างแล้วเสร็จในปี 2564
วันพฤหัสบดีที่ 26 สิงหาคม 2564
กรมทางหลวงชนบท ขยายถนนสาย สป.1011 จังหวัดสมุทรปราการ สนับสนุนเศรษฐกิจภาคตะวันออก (EEC) รองรับการขยายตัวของพื้นที่ในอนาคต คาดก่อสร้างแล้วเสร็จในปี 2564
กรมทางหลวงชนบท (ทช.) กระทรวงคมนาคม ดําเนินโครงการขยายถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อําเภอบางพลี จังหวัดสมุทรปราการ คาดก่อสร้างแล้วเสร็จในปี 2564
กรมทางหลวงชนบท (ทช.) กระทรวงคมนาคม ดําเนินโครงการขยายถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อําเภอบางพลี จังหวัดสมุทรปราการ คาดก่อสร้างแล้วเสร็จในปี 2564
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดสมุทรปราการมีพื้นที่ตั้งอยู่ใกล้กับกรุงเทพมหานคร จึงได้รับอิทธิพลจากการขยายตัวของเมืองและทางด้านเศรษฐกิจ ประกอบกับมีสถานที่และหน่วยงานราชการที่สําคัญ เช่น โครงการลูกพระดาบส สมุทรปราการ ตามพระราชดําริ ศูนย์อุตุนิยมวิทยาและพยากรณ์อากาศ มหาวิทยาลัยราชภัฏธนบุรี สมุทรปราการ สถาบันการแพทย์จักรีนฤบดินทร์ ส่งผลให้มีปริมาณการจราจรหนาแน่นและมีแนวโน้มเพิ่มขึ้นอย่างต่อเนื่อง ทช. จึงได้ดําเนินการขยายถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อําเภอบางพลี จังหวัดสมุทรปราการ จากเดิม 2 ช่องจราจร เป็น 4 ช่องจราจร โดยก่อสร้างเป็นผิวจราจรแบบคอนกรีตเสริมเหล็กจาก กม. ที่ 0+000 - กม. ที่ 2+200 และ กม. ที่ 2+900 - กม. ที่ 3+875 ระยะทาง 3.175 กิโลเมตร และช่วงบริเวณหน้าสถาบันการแพทย์จักรีนฤบดินทร์ ก่อสร้างเป็น 6 ช่องจราจร จาก กม. ที่ 2+200 - กม. ที่ 2+900 ระยะทาง 0.700 กิโลเมตร รวมระยะทางทั้งสิ้น 3.875 กิโลเมตร พร้อมก่อสร้างสะพานคอนกรีตเสริมเหล็ก 5 แห่ง ระบบระบายน้ํา ไฟฟ้าแสงสว่าง เครื่องหมายจราจร และสิ่งอํานวยความปลอดภัย ทั้งนี้เพื่อแก้ไขปัญหาจราจรที่หนาแน่น รองรับการขยายตัวของพื้นที่ในอนาคต สนับสนุนโครงการระเบียงเศรษฐกิจภาคตะวันออก (Eastern Economic Corridor: EEC) รวมถึงส่งเสริมเศรษฐกิจการขนส่งและการท่องเที่ยวบริเวณจังหวัดสมุทรปราการ และพื้นที่ใกล้เคียงให้สามารถเดินทางได้อย่างสะดวกปลอดภัย สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ปัจจุบันโครงการมีความก้าวหน้าไปแล้วกว่าร้อยละ 68 ขณะนี้อยู่ระหว่างการดําเนินงานแผ่นพื้นคอนกรีตเสริมเหล็กรองรับโครงสร้างทาง งานชั้นโครงสร้างทาง และงานผิวจราจรคอนกรีตเสริมเหล็ก นอกจากนี้ โครงการดังกล่าวได้มีการตอกเสาเข็มปูพรมเต็มพื้นที่พร้อมแผ่นพื้นคอนกรีตเสริมเหล็กก่อนก่อสร้างโครงสร้างคันทาง เพื่อป้องกันการทรุดตัวบนพื้นที่ดินอ่อนอีกด้วย โดยคาดว่าจะก่อสร้างแล้วเสร็จสมบูรณ์ประมาณปลายปี 2564
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีเผาทำลายยาเสพติดให้โทษของกลาง ครั้งที่ ๕๓ ประจำปี ๒๕๖๕ จำนวน ๔๐.๗ ตัน จาก ๑๘๕ คดี มูลค่ารวมกว่า ๓๔,๖๘๘ ล้านบาท
วันอังคารที่ 5 กรกฎาคม 2565
กระทรวงยุติธรรม ร่วมพิธีเผาทําลายยาเสพติดให้โทษของกลาง ครั้งที่ ๕๓ ประจําปี ๒๕๖๕ จํานวน ๔๐.๗ ตัน จาก ๑๘๕ คดี มูลค่ารวมกว่า ๓๔,๖๘๘ ล้านบาท
กระทรวงยุติธรรม ร่วมพิธีเผาทําลายยาเสพติดให้โทษของกลาง ครั้งที่ ๕๓ ประจําปี ๒๕๖๕ จํานวน ๔๐.๗ ตัน จาก ๑๘๕ คดี มูลค่ารวมกว่า ๓๔,๖๘๘ ล้านบาท
ในวันอังคารที่ ๕ กรกฎาคม ๒๕๖๕ ณ ศูนย์บริหารจัดการวัสดุเหลือใช้อุตสาหกรรม บริษัท อัคคีปราการ จํากัด (มหาชน) นิคมอุตสาหกรรมบางปู จังหวัดสมุทรปราการ นางอรัญญา ทองน้ําตะโก รองปลัดกระทรวงยุติธรรม พร้อมด้วย นายปิยะศิริ วัฒนวรางกูร รองเลขาธิการ ป.ป.ส. ร่วมพิธีเผาทําลายยาเสพติดให้โทษของกลาง ครั้งที่ ๕๓ ประจําปี ๒๕๖๕ โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานในพิธี พร้อมด้วยผู้บริหารจากทุกส่วนราชการ หน่วยงานที่เกี่ยวข้องทั้งภาครัฐและเอกชน ร่วมเป็นสักขีพยาน โดยในปีนี้ยาเสพติดให้โทษของกลางจากคลังเก็บรักษายาเสพติด สํานักงานคณะกรรมการอาหารและยาที่ทําการเผาทําลาย จํานวน ๔๐,๗๐๖.๗๑๕๓๘๑ กิโลกรัม จาก ๑๘๕ คดี มูลค่ากว่า ๓๔,๖๘๘ ล้านบาท
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ติดตามการช่วยเหลือแท็กซี่/วินมอเตอร์ไซค์ อายุเกิน 65 ปี ในพื้นที่ 29 จังหวัด เร่งกรมการขนส่งฯ จ่ายเงินเยียวยา พร้อมโอนรอบแรกหลังเอกสารผ่านการคัดกรอง 16 พ.ย.นี้
วันอาทิตย์ที่ 14 พฤศจิกายน 2564
โฆษกรัฐบาล เผย นายกฯ ติดตามการช่วยเหลือแท็กซี่/วินมอเตอร์ไซค์ อายุเกิน 65 ปี ในพื้นที่ 29 จังหวัด เร่งกรมการขนส่งฯ จ่ายเงินเยียวยา พร้อมโอนรอบแรกหลังเอกสารผ่านการคัดกรอง 16 พ.ย.นี้
โฆษกรัฐบาล เผย นายกฯ ติดตามการช่วยเหลือแท็กซี่/วินมอเตอร์ไซค์ อายุเกิน 65 ปี ในพื้นที่ 29 จังหวัด เร่งกรมการขนส่งฯ จ่ายเงินเยียวยา พร้อมโอนรอบแรกหลังเอกสารผ่านการคัดกรอง 16 พฤศจิกายน นี้
วันที่ 14 พ.ย.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หลังจาก ครม. มีมติเห็นชอบมาตรการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 และประกอบอาชีพขับรถอยู่ในพื้นที่ควบคุมสูงสุดและเข้มงวด 29 จังหวัด ความคืบหน้าจากที่กรมการขนส่งทางบกได้เปิดให้ผู้ขับรถแท็กซี่และวินมอเตอร์ไซค์ที่เข้าเงื่อนไข มีรายชื่อในฐานข้อมูลของกรมการขนส่งทางบกยืนยันตัวตนและตรวจสอบข้อมูล พบว่ายังต้องตรวจข้อมูลอย่างละเอียดรอบคอบจากฐานข้อมูลของกรมการขนส่งทางบก จึงทําให้ต้องใช้เวลาในการตรวจสอบเพิ่มเติม ซึ่งขณะนี้ยอดลงทะเบียนขอรับสิทธิช่วยเหลือทั่วประเทศรวมทั้งสิ้น 10,789 ราย แบ่งเป็นผู้ขับรถแท็กซี่ จํานวน 5,921 ราย และผู้ขับรถจักรยานยนต์สาธารณะจํานวน 4,868 ราย ในจํานวนนี้เป็นผู้ที่ตรวจสอบแล้วว่ามีสิทธิได้รับเงินช่วยเหลือประมาณ 7,017 ราย และรอผลการตรวจสอบประมาณ 3,772 ราย โดยกําหนดดําเนินการโอนเงินให้กับผู้ที่ได้รับสิทธิรอบแรกในวันที่ 16 พฤศจิกายน นี้ผ่านบัญชีพร้อมเพย์ที่ผูกบัญชีกับเลขบัตรประจําตัวประชาชนตามที่ได้ระบุไว้ในเอกสารการลงทะเบียน สําหรับผู้ขับรถแท็กซี่ในกรณีรถเช่าขับ กรมการขนส่งทางบกจะตรวจสอบข้อมูลจากผู้ให้เช่าก่อนพิจารณาว่าเข้าเงื่อนไขเป็นผู้มีสิทธิรับเงินช่วยเหลือหรือไม่ และจะกําหนดวันสําหรับโอนรอบที่ 2 ต่อไป
โฆษกประจําสํานักนายกรัฐมนตรี กล่าวเพิ่มเติมว่า สําหรับผู้ขับรถจักรยานยนต์สาธารณะและรถแท็กซี่ส่วนบุคคลที่ประกอบอาชีพใน 13 จังหวัด ตามข้อกําหนดฉบับที่ 25 และฉบับที่ 28 (ประกอบด้วย กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี พระนครศรีอยุธยา นราธิวาส ปัตตานี ยะลา สงขลา) จะได้รับเงินช่วยเหลือในอัตรา 10,000 บาทต่อคน ส่วนผู้ขับรถแท็กซี่และรถจักรยานยนต์สาธารณะที่ประกอบอาชีพใน 16 จังหวัด ตามข้อกําหนดฉบับที่ 30 (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี อ่างทอง) จะได้รับเงินช่วยเหลือในอัตรา 5,000 บาทต่อคน สามารถสอบถามรายละเอียดเพิ่มเติมได้ที่สายด่วน 1584 ตลอด 24 ชั่วโมง
“ในส่วนของมาตรการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะครั้งนี้ กรมการขนส่งทางบกได้เร่งรัดดําเนินการกําหนดเงื่อนไขต่าง ๆ ให้เร็วที่สุดตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องประชาชนที่ได้รับความเดือดร้อน เน้นย้ําให้ทุกฝ่ายเร่งดําเนินมาตรการช่วยเหลือและเยียวยาผู้ที่ได้รับผลกระทบให้รวดเร็วและทั่วถึงทุกกลุ่มอย่างเต็มที่ มาตรการช่วยเหลือเยียวยาต่าง ๆ เริ่มชัดเจน ส่งผลอย่างเป็นรูปธรรม” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายธีรภัทร ประยูรสิทธิ ปลัดสำนักนายกรัฐมนตรี ตรวจติดตามการดำเนินงานก่อสร้าง โครงการรถไฟฟ้าสายสีส้ม
วันอาทิตย์ที่ 12 ธันวาคม 2564
นายธีรภัทร ประยูรสิทธิ ปลัดสํานักนายกรัฐมนตรี ตรวจติดตามการดําเนินงานก่อสร้าง โครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย – มีนบุรี และโครงการรถไฟฟ้าสายสีเหลือง ช่วงลาดพร้าว – สําโรง
วันที่ 12 ธันวาคม 2564 นายธีรภัทร ประยูรสิทธิ ปลัดสํานักนายกรัฐมนตรี ในฐานะประธานกรรมการตรวจสอบ การรถไฟฟ้าขนส่งมวลชนแห่งประเทศไทย (รฟม.) พร้อมด้วย นายกิตติกร ตันเปาว์ รองผู้ว่าการ (วิศวกรรมและก่อสร้าง) รฟม. ลงพื้นที่ตรวจติดตามการดําเนินงานก่อสร้าง โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ณ ศูนย์ซ่อมบํารุง และสถานีแยกลําสาลี และโครงการรถไฟฟ้าสายสีเหลือง ช่วงลาดพร้าว – สําโรง ณ สถานีแยกลําสาลี และสถานีกลันตัน โดยมี กลุ่มบริษัทที่ปรึกษา ผู้รับสัมปทาน/ผู้รับจ้างก่อสร้างโครงการ ร่วมให้การต้อนรับ และบรรยายสรุปภาพรวมการดําเนินงานโครงการฯ โดยปัจจุบัน โครงการรถไฟฟ้าสายสีส้มฯ มีความก้าวหน้างานโยธา 88.46% โครงการรถไฟฟ้าสายสีเหลืองฯ มีความก้าวหน้างานโยธา 89.51% ความก้าวหน้างานระบบรถไฟฟ้า 84.91% และความก้าวหน้าโดยรวม 87.52% (ณ สิ้นเดือนพฤศจิกายน 2564)
ในการนี้ นายธีรภัทร ประยูรสิทธิ ได้ตรวจสอบการดําเนินการตามมาตรการป้องกันและลดผลกระทบสิ่งแวดล้อมของโครงการรถไฟฟ้าทั้งสองสาย พบว่า เป็นไปตามที่กําหนดไว้ใน EIA และได้กําชับให้ดําเนินการตามมาตรการฯในระหว่างการก่อสร้าง การลดฝุ่น PM2.5 การระบายน้ํา การอํานวยความสะดวกด้านการจราจรให้แก่ประชาชน ทั้งนี้ รฟม. ได้กํากับให้ผู้รับสัมปทาน/ผู้รับจ้างฯ ดําเนินการตามมาตรการฯ อย่างเข้มงวด โดยจัดรถดูดฝุ่นล้างพื้นถนนบริเวณแนวก่อสร้างอยู่เสมอ ปิดคลุมกระบะรถบรรทุกและทําความสะอาดล้อรถก่อนออกจากพื้นที่ก่อสร้างทุกครั้ง ตรวจสอบสภาพเครื่องจักร/รถบรรทุกที่ใช้ในงานก่อสร้างไม่ให้มีควันดํา/ควันขาว ห้ามไม่ให้ติดเครื่องยนต์ทิ้งไว้หากไม่มีการปฏิบัติงาน ปิดคลุมกองวัสดุก่อสร้างให้มิดชิด ตลอดจนพิจารณาคืนผิวจราจรให้มากที่สุด โดยประสานตํารวจจราจรอย่างใกล้ชิดในการเพิ่มความคล่องตัวของการจัดจราจร เพื่อบรรเทาปัญหาจราจรติดขัด อันเป็นสาเหตุหลักของการสะสมปริมาณฝุ่นละออง PM 2.5 นอกจากนี้ ยังได้ติดตั้งเครื่องปล่อยละอองน้ําระบบ High Pressure เพื่อกําจัดฝุ่นละอองในพื้นที่ก่อสร้าง ช่วยบรรเทามลพิษทางอากาศเพื่อสุขภาพที่ดีของประชาชน
ทั้งนี้ รฟม. จะเร่งรัดงานก่อสร้างโครงการรถไฟฟ้าเพื่อให้สามารถเปิดให้บริการรถไฟฟ้าเส้นทางใหม่แก่ประชาชนได้โดยเร็วที่สุด อันจะเป็นการบรรเทามลพิษทางอากาศในกรุงเทพมหานครและปริมณฑลได้อย่างยั่งยืนสามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-นายกรัฐมนตรีร่วมประชุม COP 26 สหราชอาณาจักร
วันอังคารที่ 2 พฤศจิกายน 2564
นายกรัฐมนตรีร่วมประชุม COP 26 สหราชอาณาจักร
วันอังคารที่ 2 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุมระดับผู้นําในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ หรือ UNFCCC COP สมัยที่ 26 ณ เมืองกลาสโกว์ สหราชอาณาจักร โดยได้ร่วมกล่าวสุนทรพจน์แสดงวิสัยทัศน์ของประเทศไทยต่อความท้าทายสําคัญของโลกเรื่องการเปลี่ยนแปลงสภาพภูมิอากาศ เช่น การจัดทํายุทธศาสตร์ระยะยาวเพื่อลดการปล่อยก๊าซเรือนกระจกซึ่งเป็นส่วนหนึ่งของการดําเนินการตามพันธกรณีภายใต้ความตกลงปารีส ซึ่งไทยเป็น 1 ใน 3 ประเทศในภูมิภาคอาเซียนที่นําส่งยุทธศาสตร์โดยร่วมกับสิงคโปร์และอินโดนีเซีย และย้ําให้ประชาคมโลกทราบถึงเป้าหมายและการดําเนินการของประเทศไทยอย่างแข็งขันตลอดช่วงเวลาที่ผ่านมา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบก จัดสัมมนา “โอกาส Cold Chain Logistics ของไทยในประเทศเพื่อนบ้าน”
วันอังคารที่ 5 ตุลาคม 2564
กรมการขนส่งทางบก จัดสัมมนา “โอกาส Cold Chain Logistics ของไทยในประเทศเพื่อนบ้าน”
พัฒนาศักยภาพและเสริมสร้างความสามารถในการแข่งขันให้ผู้ประกอบการขนส่งสินค้าเกษตรและอาหารต่อเนื่อง เตรียมพร้อมรับการเปลี่ยนแปลงสู่ยุค Next Normal
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เป็นประธานเปิดการสัมมนา “โอกาส Cold Chain Logistics ของไทยในประเทศเพื่อนบ้าน” ภายใต้โครงการพัฒนาเครือข่ายอุตสาหกรรมการขนส่ง การผลิต และการกระจายสินค้าแบบควบคุมอุณหภูมิ (Cold Chain) เพื่อส่งเสริมการขนส่งทางถนนให้มีความปลอดภัยและมีประสิทธิภาพ เมื่อวันที่ 5 ตุลาคม 2564 โดยมี ผู้ประกอบการขนส่งสินค้า สหพันธ์ สมาคม ชมรมด้านการขนส่งสินค้า ผู้แทนหน่วยงานภาครัฐ องค์กรภาคเอกชน และบุคคลทั่วไป ให้ความสนใจเข้าร่วมการสัมมนาผ่านการถ่ายทอดสดสื่ออิเล็กทรอนิกส์ (Streaming)
นายจิรุตม์ วิศาลจิตร เปิดเผยว่า กรมการขนส่งทางบก (ขบ.) เล็งเห็นถึงความสําคัญในการเพิ่มขีดความสามารถในการแข่งขันให้กับผู้ประกอบการขนส่งกลุ่มสินค้าเกษตรและอาหาร รองรับการขยายตัวของอุตสาหกรรมเกษตรและอาหารที่มีแนวโน้มสูงขึ้น โดยส่งเสริมให้ผู้ประกอบการขนส่งเข้าสู่ระบบมาตรฐานคุณภาพการขนส่งสินค้าเกษตรและอาหารด้วยรถบรรทุกแบบควบคุมอุณหภูมิ (Q Cold Chain) ซึ่งเป็นมาตรฐานที่ต่อยอดจากมาตรฐานคุณภาพบริการขนส่งด้วยรถบรรทุก (Q Mark) ที่ ขบ. ได้ดําเนินการมาอย่างต่อเนื่อง เพื่อให้มาตรฐาน Q Cold Chain เป็นเครื่องมือสําคัญในการพัฒนาศักยภาพของผู้ประกอบการขนส่งให้มีระบบการขนส่งสินค้าเกษตรและอาหารที่ได้มาตรฐานและเป็นที่ยอมรับในระดับสากล นอกจากนี้ ยังสนับสนุนให้เกิดการสร้างเครือข่ายโลจิสติกส์ห่วงโซ่ความเย็น (Cold Chain Logistics) และเพื่อยกระดับความสามารถในการแข่งขันให้มีความยั่งยืน ขบ. จึงได้ดําเนินโครงการพัฒนาเครือข่ายอุตสาหกรรมการขนส่ง การผลิต และการกระจายสินค้าแบบควบคุมอุณหภูมิ (Cold Chain) เพื่อส่งเสริมการขนส่งทางถนนให้มีความปลอดภัยและมีประสิทธิภาพ โดยมีวัตถุประสงค์เพื่อสร้างเครือข่ายความร่วมมือระหว่างผู้ประกอบการขนส่งสินค้าเกษตรและอาหาร พร้อมทั้งพัฒนาระบบการขนส่งสินค้าเกษตรและอาหารของไทยให้มีประสิทธิภาพ สร้างความปลอดภัยบนท้องถนน พร้อมรับการเปลี่ยนแปลงทางธุรกิจสู่ยุค Next Normal
อธิบดีกรมการขนส่งทางบก กล่าวเพิ่มเติมว่า ขบ. เริ่มให้การรับรองมาตรฐาน Q Cold Chain เมื่อปลายปี 2563 โดยส่งเสริมให้ผู้ประกอบการขนส่งเข้าสู่ระบบมาตรฐาน Q Cold Chain ส่งผลให้มีผู้ประกอบการขนส่งที่ได้รับการรับรองแล้ว 11 ราย โดยผู้ประกอบการที่ได้รับการรับรองมาตรฐานฯ แล้วนั้น จะให้ความสําคัญกับการควบคุมอุณหภูมิ ความสะอาด และความปลอดภัยของสินค้า และรักษาสุขอนามัยตลอดระยะเวลาการขนส่งช่วยสร้างความเชื่อมั่นให้แก่ผู้ใช้บริการ นอกจากนี้ ภายในงานสัมมนา “โอกาส Cold Chain Logistics ของไทยในประเทศเพื่อนบ้าน” ขบ. ยังได้จัดเสวนาหัวข้อ “New Normal to Next Normal : COLD CHAIN LOGISTICS TRENDS” โดยมีวิทยากรผู้ทรงคุณวุฒิที่เกี่ยวข้องกับธุรกิจและการค้ารวมถึงการค้าชายแดนของไทยในประเทศเพื่อนบ้าน เพื่อเป็นการเตรียมความพร้อมให้ผู้ประกอบการขนส่งพร้อมรับการเปลี่ยนแปลงทางธุรกิจสู่ยุค Next Normal ซึ่งจะช่วยให้ภาคธุรกิจและผู้ประกอบการขนส่งได้ทราบถึงข้อมูลสถานการณ์ด้านการค้าและมาตรฐานการขนส่งของประเทศเพื่อนบ้านที่เปลี่ยนแปลงไป โดยเฉพาะมาตรฐานการขนส่งสินค้าเกษตรและอาหารในช่วงการแพร่ระบาดระบาดของโรคติดเชื้อไวรัส COVID - 19 ซึ่งจะเป็นประโยชน์ต่อการพัฒนาธุรกิจในประเทศเพื่อนบ้านได้อย่างมีประสิทธิภาพ
รัฐบาลไทย-ข่าวทำเนียบรัฐบาล-รฟท. จัดเดินขบวนพิเศษรถจักรไอน้ำนำเที่ยว 3 มิถุนายน 2565 เส้นทางกรุงเทพ - นครปฐม
วันอังคารที่ 10 พฤษภาคม 2565
รฟท. จัดเดินขบวนพิเศษรถจักรไอน้ํานําเที่ยว 3 มิถุนายน 2565 เส้นทางกรุงเทพ - นครปฐม
โดยเริ่มเปิดจําหน่ายตั๋วโดยสารแล้วตั้งแต่บัดนี้เป็นต้นไป ที่สถานีรถไฟทุกแห่งทั่วประเทศ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในวันที่ 3 มิถุนายน 2565 ตรงกับวันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี รฟท. ได้จัดเดินขบวนพิเศษรถจักรไอน้ํานําเที่ยว เส้นทางกรุงเทพ - นครปฐม พร้อมเปิดโอกาสให้ประชาชน นักท่องเที่ยว ได้ร่วมเป็นส่วนหนึ่งของการเดินทางเพื่อร่วมเฉลิมพระเกียรติและแสดงความจงรักภักดี สํานึกในพระมหากรุณาธิคุณของพระองค์ ที่ทรงสร้างประโยชน์สุขต่อประชาชนและประเทศชาติตลอดมา
สําหรับขบวนพิเศษรถจักรไอน้ํานําเที่ยวเส้นทางกรุงเทพ - นครปฐม - กรุงเทพ ขบวนที่ 907/908 เริ่มออกจากสถานีกรุงเทพ (หัวลําโพง) ตั้งแต่เวลา เวลา 08.10 น. ถึงสถานีนครปฐม เวลา 10.10 น. ซึ่งนักท่องเที่ยวสามารถเดินทางไหว้พระปฐมเจดีย์ แลนด์มาร์คของจังหวัดนครปฐม และท่องเที่ยวภายในจังหวัดนครปฐม ประมาณ 6 ชั่วโมง จากนั้นเที่ยวกลับออกจากสถานีนครปฐม เวลา 16.30 น. ถึงกรุงเทพ เวลา 18.30 น. โดยมีสถานีที่หยุดรับ - ส่งผู้โดยสาร ได้แก่ สถานีสามเสน บางซื่อ บางบําหรุ ศาลายา ซึ่งนักท่องเที่ยวสามารถขึ้นหรือลงตามสถานีดังกล่าว ขณะเดียวกันยังขอเชิญชวนประชาชนทั่วไป ที่อาศัยอยู่ใกล้เส้นทางรถไฟสายกรุงเทพ - นครปฐม สามารถร่วมบันทึกความทรงจําในเส้นทางที่ขบวนรถวิ่งผ่านได้เช่นกัน
นายเอกรัช กล่าวต่อว่า การจัดเดินขบวนพิเศษรถจักรไอน้ํานําเที่ยว เส้นทางกรุงเทพ - นครปฐม ถือเป็น 1 ใน 6 โอกาสพิเศษ ที่ รฟท. นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาเปิดให้บริการแก่ประชาชน จึงขอเชิญชวนร่วมเดินทางย้อนวันวาน โดยสามารถจองตั๋วล่วงหน้าได้แล้วตั้งแต่บัดนี้ที่สถานีรถไฟทุกแห่ง หรือผ่านระบบ D-Ticket อัตราค่าโดยสารไป - กลับ (รถนั่งชั้น 3) 299 บาทต่อคน พร้อมบริการอาหารว่างและเครื่องดื่มบนรถไฟทั้งเที่ยวไป - กลับ
ทั้งนี้ ผู้ร่วมเดินทางต้องเป็นผู้ได้รับการฉีดวัคซีนครบ 2 เข็ม และสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรอง ในวันเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมงหรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-กรมทางหลวงชนบท มุ่งพัฒนาประสิทธิภาพด้านความปลอดภัย เดินหน้าติดตั้งเสาหลักนำทางยางธรรมชาติ 6 สายทาง ในจังหวัดสุโขทัย
วันพฤหัสบดีที่ 26 สิงหาคม 2564
กรมทางหลวงชนบท มุ่งพัฒนาประสิทธิภาพด้านความปลอดภัย เดินหน้าติดตั้งเสาหลักนําทางยางธรรมชาติ 6 สายทาง ในจังหวัดสุโขทัย
กรมทางหลวงชนบท กระทรวงคมนาคม โดยแขวงทางหลวงชนบทสุโขทัย ดําเนินการติดตั้งเสาหลักนําทางยางธรรมชาติ (Rubber Guide Post: RGP) เพื่ออํานวยความปลอดภัยในการใช้เส้นทางให้กับประชาชน รวมจํานวนทั้งสิ้น 814 ต้น ใน 6 สายทาง
กรมทางหลวงชนบท กระทรวงคมนาคม โดยแขวงทางหลวงชนบทสุโขทัย ดําเนินการติดตั้งเสาหลักนําทางยางธรรมชาติ (Rubber Guide Post: RGP) เพื่ออํานวยความปลอดภัยในการใช้เส้นทางให้กับประชาชน รวมจํานวนทั้งสิ้น 814 ต้น ใน 6 สายทาง ดังนี้
1. สายทางหลวงชนบท สท.3002 แยก ทล.101 (กม. ที่ 15+800) - นิคมสหกรณ์ศรีสําโรง อําเภอศรีสําโรง จังหวัดสุโขทัย
2. สายทางหลวงชนบท สท.4006 แยก ทล.1048 (กม. ที่ 4+500) - บ้านหนองป่าถ่อน อําเภอสวรรคโลก จังหวัดสุโขทัย
3. สายทางหลวงชนบท สท.4008 แยก ทล.1048 (กม. ที่ 27+300) - บ้านลําโชค อําเภอ ทุ่งเหลี่ยม และอําเภอศรีสัชนาลัย จังหวัดสุโขทัย
4. สายทางหลวงชนบท สท.4012 แยก ทล.1054 (กม.ที่ 13+700) บ้านคลองด่าน อําเภอ ศรีสําโรง และอําเภอเมือง จังหวัดสุโขทัย
5. สายทางหลวงชนบท สท.3017 แยก ทล.101 (กม.ที่ 430+050) - บ้านนาโพธิ์ อําเภอเมือง จังหวัดสุโขทัย
6. สายทางหลวงชนบท สท.4021 แยก ทล.1293 (กม.ที่ 7+100) - บ้านลําคลองยาง อําเภอคีรีมาศ จังหวัดสุโขทัย
ปัจจุบันแขวงทางหลวงชนบทสุโขทัยได้ดําเนินการติดตั้ง RGP ไปแล้วจํานวน 611 ต้น คาดว่าในส่วนที่เหลือจะดําเนินการแล้วเสร็จภายในเดือนกันยายน 2564 นอกจากนี้สายทางหลวงชนบท สท.4008 แยกทางหลวงแผ่นดินหมายเลข 1048 ที่ได้ติดตั้งแล้วเสร็จ ยังมีการทําสวนยางพาราทั้งสองข้างทางทําให้เกษตรกรได้ทราบถึงความคืบหน้าในการติดตั้ง RGP ที่ได้จากการนํายางพารามาใช้เป็นส่วนผสม รวมทั้งทราบถึงการเพิ่มมูลค่าทางการตลาดให้กับยางพาราที่ผลิตในประเทศโดยไม่ผ่านพ่อค้าคนกลาง ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ในการนํายางพารามาใช้ในโครงการก่อสร้างเพื่อแก้ไขปัญหาราคายางพาราตกต่ํา และสนับสนุนการขยายตัวของภาคเศรษฐกิจให้สมบูรณ์ยิ่งขึ้น ตลอดจนสามารถเพิ่มความปลอดภัยในชีวิตและทรัพย์สินให้กับประชาชนผู้ใช้รถใช้ถนนต่อไป
รัฐบาลไทย-ข่าวทำเนียบรัฐบาล-รัฐบาลกระตุ้นเศรษฐกิจด้วยการดึงดูดชาวต่างชาติศักยภาพสูง
วันอาทิตย์ที่ 23 มกราคม 2565
รัฐบาลกระตุ้นเศรษฐกิจด้วยการดึงดูดชาวต่างชาติศักยภาพสูง
วันเสาร์ที่ 22 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจและการลงทุนโดยอนุมัติหลักการร่างประกาศ 2 ฉบับ ได้แก่ ร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ โดยกําหนดหลักเกณฑ์ long - Term Resident Visa ให้คนต่างด้าวที่มีศักยภาพสูง เช่น ผู้มีความมั่งคั่ง ผู้เกษียณอายุจากต่างประเทศ ผู้ต้องการทํางานจากประเทศไทย และผู้เชี่ยวชาญพิเศษ พร้อมผู้ติดตาม คือ คู่สมรสและบุตร สามารถเข้ามาพํานักระยะยาวในประเทศไทยได้ และ ร่างประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักรเป็นกรณีพิเศษทั้งแบบมีนายจ้างและไม่มีนายจ้าง โดยออกใบอนุญาตทํางานให้สูงสุดครั้งละ 5 ปี เพื่อให้เกิดการลงทุนและการใช้จ่ายในประเทศไทยมากขึ้นอย่างต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบโครงการพัฒนาและเสริมสร้างความเข้มแข็งเศรษฐกิจฐานราก 6 จว. วงเงิน 1,942.30 ลบ. ประชาชนได้ประโยชน์กว่า 1,356,370 คน
วันเสาร์ที่ 25 กันยายน 2564
ครม. เห็นชอบโครงการพัฒนาและเสริมสร้างความเข้มแข็งเศรษฐกิจฐานราก 6 จว. วงเงิน 1,942.30 ลบ. ประชาชนได้ประโยชน์กว่า 1,356,370 คน
....
ที่ประชุม ครม. (21 ก.ย.) เห็นชอบโครงการพัฒนาและเสริมสร้างความเข็มแข็งของเศรษฐกิจฐานราก ครั้งที่ 6 จํานวน 6 จังหวัด (เชียงใหม่ แม่ฮ่องสอน สกลนคร ชัยนาท ราชบุรี สุพรรณบุรี) แบ่งออกเป็น 4 กลุ่ม 834 โครงการ ดังนี้
.
1.โครงการพัฒนาสินค้าท่องเที่ยว บริการ และการค้า 21 โครงการ
2.โครงการยกระดับประสิทธิภาพและสร้างมูลค่าเพิ่มด้านการเกษตร 21 โครงการ
3.โครงการส่งเสริมและพัฒนาทักษะฝีมือแรงงาน 13 โครงการ
4.โครงการพัฒนาโครงสร้างพื้นฐานชุมชน 779 โครงการ
.
คาดว่าจะเกิดการจ้างงาน 16,836 คน และมีผู้ได้รับประโยชน์ไม่น้อยกว่า 1,356,370 คน 102,723 ครัวเรือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ที่ปรึกษารัฐมนตรีเกษตรฯ หารือร่วมรองรัฐมนตรีด้านการประมงและนโยบายทางทะเล
วันอังคารที่ 24 พฤษภาคม 2565
ที่ปรึกษารัฐมนตรีเกษตรฯ หารือร่วมรองรัฐมนตรีด้านการประมงและนโยบายทางทะเล
กระทรวงการค้า อุตสาหกรรมประมงนอร์เวย์ พร้อมสนับสนุนในหลักการของปฏิญญาโคเปนเฮเกน และข้อริเริ่มความยุติธรรมสีน้ําเงิน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายสมชวน
รัตนมังคลานนท์ รองปลัดกระทรวงเกษตรและสหกรณ์ นายเฉลิมชัย สุวรรณรักษ์ อธิบดีกรมประมง และผู้บริหารกระทรวงเกษตรและสหกรณ์ ให้การต้อนรับ ฯพณฯ วิดาร์ อุลริกเซน รองรัฐมนตรีด้านการประมงและนโยบายทางทะเล กระทรวงการค้า อุตสาหกรรมประมงนอร์เวย์ และคณะ โดยฝ่ายนอร์เวย์ ได้นําเสนอปฏิญญาโคเปนเฮเกน และข้อริเริ่มความยุติธรรมสีน้ําเงิน (Blue Justice Initiative) เพื่อสร้างความร่วมมือระหว่างประชาคมโลกในการต่อต้านอาชญากรรมข้ามชาติผ่านการทําการประมง เช่น การฟอกเงิน การทําประมงผิดกฎหมาย การเลี่ยงภาษี การค้ามนุษย์ และได้เชิญชวนให้ประเทศไทยในฐานะที่เป็นผู้ส่งออกสินค้าประมงในลําดับต้น ๆ ของโลก สนับสนุนปฏิญญาโคเปนเฮเกนนี้ ซึ่งปัจจุบันมี 48 ประเทศทั่วโลกให้การสนับสนุน ทั้งนี้ กระทรวงเกษตรและสหกรณ์สนับสนุนในหลักการ เนื่องจากเห็นว่าการเข้าร่วมจะทําให้ประเทศไทยมีเครือข่ายกับนานาประเทศและเพิ่มขีดความสามารถในการต่อต้านอาชญากรรมผ่านการทําการประมง รวมทั้งการทําประมงผิดกฎหมาย เพื่อเป็นอีกมาตรการหนึ่งในการเสริมสร้างการทําประมงให้มีความยั่งยืน
นอกจากนี้ ฝ่ายไทยได้ขอการสนับสนุนความเชี่ยวชาญจากนอร์เวย์ในการสํารวจทรัพยากรประมงและสมุทรศาสตร์บริเวณพื้นที่ทะเลอันดามันตอนล่าง เทคโนโลยีการเพาะเลี้ยงสัตว์น้ําในกระชังนอกชายฝั่ง และฝ่ายไทยก็หวังว่าจะได้มีส่วนร่วมในการแลกเปลี่ยนข้อมูลและดําเนินการร่วมกับ International Blue Justice Tracking Center ในการติดตามตําแหน่งและเส้นทางการเดินเรือ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมลงพื้นที่ติดตามงานพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พุธที่ 15 ธ.ค นี้
วันอังคารที่ 14 ธันวาคม 2564
โฆษกรัฐบาลเผย นายกรัฐมนตรีเตรียมลงพื้นที่ติดตามงานพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พุธที่ 15 ธ.ค นี้
โฆษกรัฐบาลเผย นายกรัฐมนตรีเตรียมลงพื้นที่ติดตามงานพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พุธที่ 15 ธ.ค นี้
(14 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะรัฐมนตรีที่เกี่ยวข้องมีกําหนดการลงพื้นที่จังหวัดยะลา และจังหวัดปัตตานี ในวันพุธที่ 15 ธันวาคม 2564 เพื่อติดตามความก้าวหน้าการดําเนินงานตามนโยบายของรัฐบาลในการพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พร้อมร่วมประชุมกับ ศอ.บต. โดยมีกําหนดการ ดังนี้
ช่วงเช้า นายกรัฐมนตรีตรวจติดตามงานด้านการพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ ณ อาคารศูนย์ราชการจังหวัดชายแดนภาคใต้ อําเภอเมืองยะลา จังหวัดยะลา ในมิติงานสําคัญ ได้แก่ การยกระดับคุณภาพชีวิตที่ดีให้กับประชาชน การพัฒนาเศรษฐกิจและสังคม ผ่านโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” การบริหารจัดการด้านความมั่นคง และชายแดน การบริหารจัดการนําการดําเนินการแก้ไขปัญหาสถานการณ์โควิด-19 และการเตรียมการภายหลังการผ่อนคลายมาตรการควบคุมเชิงพื้นที่ในพื้นที่ รวมทั้งการติดตามการปฏิบัติราชการของคณะกรรมการยุทธศาสตร์การพัฒนาจังหวัดชายแดนภาคใต้ (กพต.)
จากนั้น จะเป็นประธานเปิดปฏิบัติการ “การขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียงในพื้นที่จังหวัดชายแดนภาคใต้” ภายใต้กรอบแนวทาง “1 ข้าราชการ ศอ.บต. 1 ครัวเรือนยากจน” และเป็นประธานประชุมการบูรณาการแก้ไขสถานการณ์โควิด-19 ในพื้นที่จังหวัดชายแดนใต้ รวมถึงงานด้านความมั่นคงและด้านการพัฒนาจังหวัดชายแดนภาคใต้ ช่วงบ่าย นายกรัฐมนตรีจะตรวจเยี่ยมการบริหารจัดการโครงการจังหวัดชายแดนภาคใต้ เมืองปูทะเลโลก ณ กลุ่มเลี้ยงปูดําทะล อําเภอยะหริ่ง จังหวัดปัตตานี ตามกรอบแนวคิดการพัฒนาเศรษฐกิจฐานราก โดย ศอ.บต. ได้ร่วมมือกับมหาวิทยาลัยสงขลานครินทร์ วิทยาเขตปัตตานี กรมประมง กรมทรัพยากรทางทะเลและชายฝั่ง และกลุ่มวิสาหกิจชุมชนเกษตรกรในพื้นที่ ในการขับเคลื่อนโครงการพัฒนาและส่งเสริมการเลี้ยงปูทะเลให้เป็นสัตว์เศรษฐกิจชนิดใหม่ ร่วมกับการอนุรักษ์และฟื้นฟูป่าชายเลนรวมทั้งมีการพัฒนาเกษตรกรรุ่นใหม่ นายธนกร กล่าวว่า ความสําเร็จของโครงการในพื้นที่ ทั้งการส่งเสริมให้ปูทะเลเป็นสัตว์เศรษฐกิจใหม่ของพื้นที่ การสร้างงานสร้างรายได้ให้แก่เกษตรกร การฟื้นฟูทรัพยากรธรรมชาติและสิ่งแวดล้อม มุ่งตอบสนองความต้องการของประชาชนในพื้นที่สอดรับการแก้ไขปัญหาจังหวัดชายแดนภาคใต้และขับเคลื่อนเศรษฐกิจ ตามนโยบายของนายกรัฐมนตรี พลเอก ประยุทธ์ จันทร์โอชา ที่ต้องการสร้างงาน สร้างอาชีพที่หลากหลายให้กับพี่น้องประชาชนในพื้นที่ภาคใต้ ให้เห็นผลเป็นรูปธรรม
รัฐบาลไทย-ข่าวทำเนียบรัฐบาล-สธ.เผยศบค.เห็นชอบคงระดับสีพื้นที่และมาตรการป้องกันควบคุมโรคโควิด 19 ถึง 30 กันยายน 64
วันศุกร์ที่ 10 กันยายน 2564
สธ.เผยศบค.เห็นชอบคงระดับสีพื้นที่และมาตรการป้องกันควบคุมโรคโควิด 19 ถึง 30 กันยายน 64
กระทรวงสาธารณสุข เผย ศบค.เห็นชอบการคงระดับพื้นที่สถานการณ์และคงมาตรการป้องกันควบคุมโรคตามระดับพื้นที่สถานการณ์ไปจนถึง 30 กันยายน 2564 ตามเสนอ
กระทรวงสาธารณสุข เผย ศบค.เห็นชอบการคงระดับพื้นที่สถานการณ์และคงมาตรการป้องกันควบคุมโรคตามระดับพื้นที่สถานการณ์ไปจนถึง 30 กันยายน 2564 ตามเสนอ พร้อมเพิ่มความเข้มข้นในการควบคุมกํากับมาตรการCOVID Free Setting, มาตรการปิดสถานที่เสี่ยงต่างๆ และการปฏิบัติตามมาตรการ Universal Prevention
บ่ายวันนี้ (10 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข รายงานสถานการณ์การแพร่ระบาดและผู้ติดเชื้อโควิด 19 แผนการให้บริการโควิด 19 การประเมินสถานการณ์และมาตรการป้องกันโรคโควิด 19 ต่อคณะกรรมการอํานวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (โควิด 19) โดยมีพลเอกประยุทธ์ จันทร์โอชา นายกรัฐมนตรีเป็นประธาน
นายแพทย์เกียรติภูมิ กล่าวว่า ที่ประชุมศบค. ได้พิจารณาให้ความเห็นชอบการคงระดับพื้นที่ควบคุมสูงสุดและเข้มงวด 29 จังหวัด พื้นที่ควบคุมสูงสุด 37 จังหวัดและพื้นที่ควบคุม 11 จังหวัด รวมทั้งให้คงมาตรการป้องกันควบคุมโรคตามระดับพื้นที่สถานการณ์ถึง 30 กันยายน 2564 โดยยังคงมาตรการเคอร์ฟิว, ทํางานที่บ้าน,เพิ่มความเข้มข้นในการควบคุมกํากับ ตามมาตรการ COVID Free Setting, มาตรการควบคุมแบบบูรณาการในการปิดสถานที่เสี่ยงต่างๆ, สื่อสารให้ประชาชนปฏิบัติตามมาตรการ Universal Prevention โดยให้ ศปก.ศบค./ กระทรวงมหาดไทย/ กรุงเทพมหานคร และหน่วยงานที่เกี่ยวข้อง กํากับดูแลผ่านคณะกรรมการโรคติดต่อจังหวัด/กรุงเทพมหานคร ติดตามกํากับมาตรการที่กําหนด เพื่อควบคุมตัวเลขผู้ติดเชื้อและผู้เสียชีวิตไม่ให้เพิ่มขึ้น
ส่วนเป้าหมายการให้บริการวัคซีนโควิด 19 ในเดือนตุลาคม 2564 มีดังนี้ 1.เน้นให้ทุกจังหวัดฉีดครอบคลุมประชากรทั้งหมดอย่างน้อยร้อยละ 50 และแต่ละจังหวัดให้มีความครอบคลุมร้อยละ 70 อย่างน้อย 1 อําเภอ และมีต้นแบบCOVID free Area อย่างน้อย 1 พื้นที่ รวมทั้งเพิ่มความครอบคลุมในกลุ่มสูงอายุ ผู้มีโรคเรื้อรัง 7 กลุ่มโรค หญิงตั้งครรภ์ให้มากที่สุด ส่วนกลุ่มอื่นๆ ให้คณะกรรมการโรคติดต่อจังหวัดพิจารณา 2.ฉีดวัคซีนเข็มที่ 2 สําหรับผู้ที่ได้รับการฉีดวัคซีนเข็มแรก 3.ขยายกลุ่มอายุตั้งแต่ 12 ปีขึ้นไป เพื่อเตรียมความพร้อมก่อนเปิดภาคเรียน 4.ฉีดเข็มกระตุ้นผู้ที่ได้รับการฉีดวัคซีนซิโนแวคครบ 2 เข็มในช่วงเดือนมีนาคม-พฤษภาคม 2564 และ 5.ฉีดพื้นที่เศรษฐกิจและเพื่อควบคุมการระบาด ทั้งนี้ กรณีจัดหาวัคซีนได้มากกว่าหรือน้อยกว่า 24 ล้านโดส จํานวนที่จัดสรรจะปรับเพิ่มหรือลดตามสัดส่วนวัคซีนที่ได้รับ
สําหรับการให้บริการวัคซีนไฟเซอร์สําหรับผู้ที่มีอายุ 12 ปีขึ้นไป ได้แก่ นักเรียน/นักศึกษาระดับมัธยมศึกษาปีที่ 1-6 หรือประกาศนียบัตรวิชาชีพหรือเทียบเท่า โดยให้บริการผ่านสถาบันการศึกษา อาทิ โรงเรียนมัธยมศึกษาสังกัดรัฐบาลและเอกชน สถานศึกษาในสังกัดสํานักงานคณะกรรมการการอาชีวศึกษา (สอศ.) โรงเรียนตํารวจตระเวนชายแดน สังกัดกองบัญชาการตํารวจตระเวนชายแดน สํานักงานตํารวจแห่งชาติ โรงเรียนสอนศาสนา สถาบันการศึกษาอื่นๆ ที่มีผู้มีอายุ 12 ปีขึ้นไปกําลังศึกษาอยู่ เช่น โรงเรียนทหาร เป็นต้น หากนักเรียน/นักศึกษาในสถาบันการศึกษาดังกล่าว มีอายุเกิน18 ปี ให้รับวัคซีน Pfizer ได้พร้อมกับนักเรียนในโรงเรียน ทั้งนี้ เป็นไปตามสมัครใจของผู้ปกครองและเด็ก
************************************** 10 กันยายน 2564